cyanic-selkie/wikianc huggingface dataset:
Roma
Edat Meya
En 728 Liutprando, lo rei longobardo, cede a lo Papa Gregorio II bellos territorios fuera d'o ducau de Roma, que feban parte d'o reino longobardo. Sobre iste alazet, os Papas posteriors chustificoron y reclamoron la existencia d'un estau propio, lo que dimpués estioron os Estaus Pontificios, encara que por bel tiempo más continoron reconoxendo l'autoridat bizantina. Quan en 751 se produz a primera intervención d'o Reino franco en Italia contra los longobardos, remata lo dominio bizantín en Italia central y Roma esdevién una posesión directa d'o Papa, chunto con os territorios cedius por Liutprando y d'atros territorios que lis ceden los francos dimpués d'a suya conquiesta. En 774, Carlos Magno dentra en Italia en aduya d'o Papa y remata la existencia d'o reino longobando, en incorporando-lo a los suyos dominios y fendo liga con o Papau, reconoixendo-li la suya soberanía sobre los Estaus Pontificios. Como recompensa, o 24 d'aviento de 800 o Papa Lión III coronó a Carlos Magno en Roma como Emperador d'Occident, naixendo asinas l'Imperio Carolinchio.
O 23 d'agosto de 846, una flota de piratas berberiscos desembarca en o puerto d'Ostia y remonta lo río Tíber dica la ciudat de Roma, espullando edificios de l'arrabal d'a ciudat y fuyindo dimpués por tierra con o botín ta Fondi y Gayeta. Dimpués d'iste ataque, lo Papa Lión IV fortifica la Ciudat lionina, que alto u baixo se correspón con l'actual Ciudat d'o Vaticano, en debantando la dita muralla lionina.
Mientres la Edat Meya, se producioron en Roma freqüents barallas entre las familias d'a nobleza romana que refirmaban lo papel politico d's Papas y las familias nobles que preferiban refirmar lo poder d'os emperadors. En 1300 o Papa Bonifacio VIII proclamó lo primer Chubileu, con o que preteneba reformar lo suyo poder temporal, en plegar en Roma alto u baixo 2 millons de pelegrins. O mesmo papa establió la Universidat de Roma La Sapienza o 20 d'abril de 1303, a traviés d'a suya bula In supraemae praeminentia Dignitatis, con l'obchectivo de disponer en a ciudat d'una gran universidat con prestichio reconoixiu. Tanimientres, en 1309 lo Papa Climent V tresladó la suya seu a la ciudat d'Avinyón y dende alavez tornoron as barallas entre las familias nobles ta lograr o control d'a ciudat, que dentró en un proceso de decadencia dica lo punto que en o sieglo XV la ciudat de Roma no teneba so que arredol de 20.000 habitants. Mientres o breve pontificau de Nicolau V se decidió albandonar bels puestos d'a ciudat que se consideraba que yeran masiau vinclaus a lo paganismo, como lo Laterán, y decidió la construcción en un nuevo lugar d'una gran basilica, que ye la basilica de Sant Per. Dende alavez la ciudat de Roma quedó baixo lo control d'os Papas mientres quasi quatre sieglos, que en marcoron la suya vida politica y cultural.
O saco de Roma
En primerías d'o sieglo XVI, lo Papa Climent VII decidió refirmar a lo Reino de Francia en a suya luita con l'Imperio espanyol, que controlaba la mayor parte d'a peninsula italica, en prebando de crebar lo suyo poder en Italia en formando la dica Liga de Conhac con o reino de Francia, o reino d'Anglaterra, lo ducau de Milán, la Republica de Florencia y la Republica de Venecia. Como conseqüencia, la familia d'os Colonna, aliaus de l'emperador en a ciudat de Roma, con l'aduya d'o virrei de Nápols Carlos de Lannoy, prenioron mientres bel tiempo la ciudat en espullando posesions d'os partidarios d'o Papa. Las topas papals y venecianas decidioron esperar que plegasen las tropas francesas ta abanzar enta Nápols, pero los imperials reunioron un exercito formau por tropas espanyolas baixo lo mando de Carlos de Borbón y por tropas de lansquenetz alemans baixo lo mando de Georg von Frundsberg y marchoron enta Roma. Tanimientres, von Frundsberg enfermó y Carlos de Borbón en prenió tamién lo mando, marchando unius enta Roma. Francesco Guicciardini, qui mandaba las tropas papals, prebó de frenar lo suyo abance, pero lo redotoron. Asinas, alto u baixo 20.000 soldaus imperials se troboron victoriosos pero sin paga, porque los diners ta pagar-lis no i heban plegau. Asinas que se sublevoron y forzoron a lo suyo chefe a dentrar en Roma ta espullar-la, plegando dabant d'as murallas d'a ciudat o 5 de mayo de 1527.
Ta esfender Roma nomás hi heba alto u baixo 3.000 soldaus poco entrenaus mandaus por o condottiero Renzo da Ceri, una xicota colla de ciudadans de Roma agrupaus en una milicia urbana y la Guardia Suiza Pontificia, muit disminuida en o suyo numero en acabar de licenciar a 2.000 d'os suyos miembros. En no tener artillería los imperials, decidioron atacar nomás haber plegau, en morindo Carlos de Borbón en l'asalto d'un arcabuzazo. Ixo remató con qualsiquier repui de disciplina que podese quedar en as tropas imperials, que atacoron cerenyament y prenioron ixe mesmo día las murallas de Roma a l'asalto.
Os repuis d'a Guardia Suiza, 189 soldaus, preboron de resistir en as puertas d'a Basilica de Sant Per, pero bi habió una mortalera y nomás en sobrevivioron que 42. Tanimientres, con a suys resistencia permitioron que lo Papa Climent fuyise por un pasadizo secreto enta lo castiello de Sant'Angelo. alavez, as tropas imperials prencipioron un espullamiento sistematico d'a ciudat y d'as suyas riquezas, en exercindo amás greus violencias contra los suyos habitants, no respetando so que bellas ilesias espanyolas; mesmo los cardenals partidarios de l'emperador se veyoron obligaus a pagar un rescate ta librar-se'n. Mesmo campesins d'arredol d'a ciudat de feudos d'os Colonna, que heban padeixiu os espullamientos d'as tropas papals, venioron a escape a Roma ta vengar-se'n participar-ie en lo suyo espullamiento, que duró dica que Climent se rindó a los imperials lo 6 de chunio, no res menos d'as órdens d'o nuevo chefe d'os imperials, Filiberto de Châlons, qui prebó de fer tornar en la suya obediencia a los amotinaus.
Edat Contemporania
Quan en 1813 Napoleón fue redotau en a batalla de Leipzig, o Primer Imperio francés s'esboldregó. Joachim Murat, cunyau y aliau de Napoleón, decide cambear de bando, ta preservar o suyo títol de rei de Nápols, y las tropas napoletanas de Murat dentran en Roma lo 19 de chinero de 1814. Lo 23 de chinero Napoleón liberó a lo Papa Pío VII, a qui heba manteniu preso, y lo Papa tornó en Roma lo 24 de mayo, en recuperando lo suyo poder temporal sobre los Estaus Pontificios, feito sancionau por o Congreso de Viena en 1815. Tanimientres, en Roma s'alazetó un periodo turbulento que culminó en 1848 con as Revolucions liberals que en Roma significoron la proclamación de nuevo d'a Republica Romana en 1849, un rechimen politico dominau por as figuras de Carlo Armellini, Giuseppe Mazzini y Aurelio Saffi. A nueva republica no tenió una durada so que de cinco meses, en recibir o Papa lo refirme de l'emperador francés Napoleón III, qui ninvió tropas de l'exercito francés mandadas por o cheneral Nicolas Charles Oudinot ta safocar la rebelión republicana.
En primerías d'os anyos 1860 Victor Manuel II, qui yera rei d'o reino de Cerdenya, heba conseguiu aglutinar a lo suyo reino una parte important d'a peninsula italica en o proceso d'unificación d'Italia con l'aduya d'o suyo competent primer ministro Camillo Benso di Cavour, y lo 18 de febrero de 1861 proclamó lo reino d'Italia. Dende alavez escomencipioron as presions d'o nuevo rei sobre lo Papa Pío IX, en convidando-lo a albandonar lo suyo poder temporal y fer-ne la cesión d'ixe poder sobre Roma a lo nuevo rei d'Italia. Pero Napoleón III, qui heba colaborau con Victor Manuel II en o proceso d'unificación italiana (recebindo en contrapartida Niza con la suya redolada y lo condau de Saboya), prefirió continar con o suyo refirme a lo poder temporal d'o Papa, mantenendo en Roma tropas francesas ta garantir la suya protección, y Victor Manuel tenió que asperar un cambeo d'as circumstancias politicas.
En os primers anyos d'o sieglo XX Italia en cheneral y la ciudat de Roma en particular, en estar la capital de l'estau, dentroron en un periodo de bella inestabilidat mientres os succesivos gubiernos de Giovanni Giolitti en a clamada era giolittiana. L'amanixer d'o movimiento obrero organizau en sendicatos y las suyas reivindicacions laborals y socials frent d'o Gubierno y d'a patronal en estioron as causas prencipals, chunto con bello irredentismo d'o nacionalismo italiano que consideraba que encara quedaban territorios habitaus por italianos que feban parte de l'Imperio Austrohongaro y que caleba incorporar a la Mai patria italiana. Giolitti, en prebando d'acontentar a las masas, establió lo sufrachio universal en o reino, encara que ell no en yera partidario, mesmo que tenió que acceptar la Guerra italo-turca en 1911 t'acontentar a lo creixient nacionalismo en o país.
En ixas condicions esclató en 1914 la Primera Guerra Mundial y en un primer momento Giolitto dedidió mantener la neutralidat d'o reino d'Italia en considerar que lo país no yera preparau ta la guerra, encara que Italia formalment feba parte d'a Triple Alianza establida en 1882 con l'Imperio Austrohongaro y l'Imperio Alemán. Antiparte, se consideró que la Triple Alianza yera un tractau de carácter defensivo y que Austria no yera pas l'estau agrediu, so que l'estau agresor. Pero en realidat la qüestión prencipal yera que Italia teneba interés en la incorporación a lo reino de bellas partes de l'Imperio Austrohongaro, en Dalmacia y lo Tirol d'o Sud. Austria ufrió a Italia si dentraba en a guerra la colonia francesa de Tunicia, pero la Triple Entente li ufrió a Italia los territorios que reclamaba a Austria y finalment lo 3 de mayo de 1915 lo reino d'Italia denunció formalment o tractau d'a Triple Alianza, lo 20 de mayo se votoron en o Parlamento italiano os creditos de guerra y lo 23 de mayo lo reino d'Italia declaró la guerra a l'Imperio Austrohongaro (pero no a l'Imperio Alemán, con qui no dentró en guerra so que quinze meses dimpués). Encara que muitos politicos no yeran favorables a la partecipación italiana en a guerra, toz ells heban votau los creditos que s'amenistaban ta la dentrada en guerra d'o país, con nomás que una excepción, os deputaus en o Parlamento italiano d'o Partito Socialista Italiano. Tanimientres, bell-uns d'os suyos dirichents y militants sí que en yeran partidarios, en destacando entre ells un alavez quasi desconoixiu Benito Mussolini, director d'o diario socialista Il Popolo d’Italia, qui dende 1914 preconizaba con os suyos escritos en o diario la dentrada d'Itaia en a guerra y qui como conseqüencia d'a suya postura contraria a la linia oficial d'o partiu en fue expulsau.
Antiparte, l'economía d'Italia yera en rematar la guerra completament esboldregada por l'esfuerzo financiero que heba provocau la financiación d'a guerra y la crisi economica enreció una creixent crisi social y una polarización d'a politica italiana, con una oliada de vadas por tot o país. D'una man Benito Mussolini establió en marzo de 1919 los Fasci italiani di combattimento que en 1921 esdevenioron lo Partito Nazionale Fascista tenendo como puntos centrals d'a suya politica l'irredentismo italiano y lo corporativismo que teneba como obchectivo rematar con a luita de clases en substituyindo-la por una ambigua cooperación de clases. D'atra man, lo Partito Socialista Italiano se dividió en dos partes, moderada y radical, establindo-se en chinero de 1921 lo Partito Comunista Italiano (sección italiana d'a Internacional Comunista) impulsau por los dirichents Amadeo Bordiga y Antonio Gramsci como reacción a lo faixismo y a la violencia politica que practicaban os suyos squadristi d'a Milizia Volontaria per la Sicurezza Nazionale (conoxius popularment como camisas negras).
En as eleccions chenerals d'Italia en 1919 s'escaició una redota d'os liberals, que perdioron la suya mayoría absoluta en o Parlamento italiano, y un amplo creiximiento d'os socialistas, que plegoron en os 156 deputaus. Francesco Saverio Nitti fracasó en o suyo intento d'estabilizar lo país y ixo mesmo s'eacaició con un nuevo Gubierno de Giovanni Giolitti. Ixo radicalizó encara mas a la dreita politica italiana, que consideró como favorable a los suyos intreses la violencia politica d'os faixistas en as carreras de Roma y de tot lo país. En ixas condicions, Mussolini convocó ta lo 27 d'octubre de 1922 la clamada Marcha enta Roma de toz los faixistas d'Italia. Luigi Facta, qui alavez yera lo Primer ministro d'Italia, prebó d'evitar la marcha en pedendo aduya a l'escritor ultranacionalista Gabriele D'Annunzio y lo 25 d'octubre, en trobar la ciudat de Roma ocupada por mils de camisas negras declaró l'estau de setio d'a ciudat, pero lo rei Victor Manuel III rebuyó ratificar ixa declaración y lo 29 d'octubre pedió a Mussolini que formase un nuevo Gubierno, formando-se o Gubierno Mussolini lo 30 d'octubre. Mientres los meses siguients Mussolini limó poquet a poquet las caracteristicas de democracia d'o sistema politico italiano dica plegar en una dictadura faixista.
Mientres o rechimen faixista, que duró vinte anyadas, la ciudat de Roma tenió una funda transformación, esdevenindo l'escaparate d'o nuevo rechimen, que quereba trasnsmitir una imachen de modernidat y de grandeza; y lo mesmo Mussolini s'implicó personalment en a transformación d'a ciudat. Asinas, se destruyoron muitos edificios medievals y renaixentistas ta que la ciudat tenese amplas avenidas, como la Via dei Fori Imperiali a lo canto d'o Coloseu u la Via della Conciliazione ta unir Roma con a Ciudat d'o Vaticano (establita formalment como estau en 1929 con os Pactos lateranenses). Tamién naixioron en ixas envueltas bellos nuevos barrios en la ciudat u s'establió Cinecittà t'aglutinar la producción cinematografica italiana y esdevenir un nuevo Hollywood europeu. Tamién destacó la construcción d'o nuevo barrio d'Esposizione Universale Roma, construyiu ta que se bi fese una Exposición Universal en 1942 ue en zagueras no se celebró por causa d'a guerra.
Lo rechimen faixista escomencipió una etapa marcada por o militarismo y la exaltación d'as glorias de l'Imperio Romano como lo suyo antecedent historico. Asinas, en octubre de 1935 Italia invadió l'Imperio d'Etiopia en a Segunda guerra italo-etiope con tropas mandadas por Emilio De Bono y Rodolfo Graziani, en anexionando-se Etiopia. En a Guerra Civil espanyola lo rechimen faixista destacó por a suya aduya a los militars sublevaus de Francisco Franco. Tamién tenió una gran actividat diplomatica ta favoreixer la suya expansión por a mar Mediterrania y en abril de 1939 os italianos invadioron Albania fendo-ne fuera a Ahmet Zogu (qui s'heba autoproclmau reu d'Albania) y proclamoron a Victor Manuel III como rei d'Albania.
Tanimientres, en esclatar la Segunda Guerra Mundial, Mussolini tenió en primeras muita caurtela y proclamó la neutralidat d'o país. Pero en mayo de 1940, en prencipiar con a-saber-lo d'exito ta lo Tercer Reich la batalla de Francia, Italia dentró en la guerra lo 10 de mayo d'ixa anyada. Mussolini teneba como obchectivo lo control d'a mar Mediterrania en o concepto clamau ''Mare Nostrum italiano. Sindemnargo ixas ambicions toporon con una cruda realidat y en mayo de 1941 l'Exercito britanico redotó a los italianos en a campanya d'Africa Oriental, campanya que remató con a rendición oficial d'as tropas italianas lo 16 de mayo de 1941. En a campanya en Africa d'o Norte lo cheneral italiano Rodolfo Graziani atacó Echipto con arredol de 250.000 soldaus en setiembre de 1940, pero no abanzó muito y decidió d'asperar dica que los britanicos mandaus por Archibald Wavell contraatacoron con a Operación Compass en aviento, contraataque que comportó la ocupación d'a metat d'a colonia italiana en l'actual Libia. En a mar Mediterrania tamién s'escaicioron importants redotas italianas, como la batalla d'o cabo Spada en chulio de 1940 u la batalla d'o cabo Matapan en marzo de 1941. Antiparte, en octubre de 1940 tropas italianas dende Albania mandadas por Sebastiano Visconti Prasca atacoron lo Reino de Grecia esclatando asinas la Guerra greco-italiana, en la que Grecia recibió lo refirme d'o Reino Uniu pero en noviembre l'Exercito griego contraatacó dixando a las tropas italianas en una difícil situación]].
Fracasaus los obchectivos italianos en a guerra, poquet a poquet los Aliaus conquirioron Africa d'o Norte ta desembarcar en Sicilia en chulio de 1943 (Operación Husky) y redotando-ie a las Potencias de l'Exe. Ista redota tenió como conseqüencia la destitución de Mussolini por lo rei Victor Manuel III con a consiguient cayida d'o rechimen faixista y la rendición d'italia, que esdevenió dende alavez un campo de batalla dica la fin d'a guerra, con un lento abance d'as tropas aliadas dende lo sud dica lo norte d'o país.
La ciudat de Roma, que mientres la guerra heba estau bombardiada por os Aliaus y heba padeixiu la ocupación militar alemana (con feitos como la mortalera d'as Fosas Ardeatinas), fue liberada por tropas de l'Exercito estausunidense lo 4 de chunio de 1944, recuperando poquet a poquet la normalidat dica la fin d'a guerra.
La ciudat de Roma tenió mientres os anyos 1950 y 1960 un gran creiximiento y con l'auche d'o turismo esdevenió un important centro d'atracción turistica, en urbaniando-se amplas arias arredol d'a ciudat con nuevos barrios y con infraestructuras como la Gara de Roma Termini, lo metro de Roma u instalacions ta los Chuegos Olimpicos de Roma 1960, refirmando-se la posición d'Italiacomo centro politico, financiero y cultural d'Italia.
Artosiella
Artosiella ye un lugar d'o municipio de Samianigo, en a comarca de l'Alto Galligo, en a provincia de Uesca.
Cheografía
Situato en En a Sierra d'o Portiello, chunto a la Guarguera en frent d'a Sierra de Guara se troba iste lugarón.
Destaca a presencia d'uns caixicos monumentals, de bels sieglos, en o camín que baixa t'o río Guarga.
Historia
Fue albandonato en os anyos 1960. En l'anyo 1986 lo cedioron a la "Asociación Artiborain" (acronimo de os lugarse de ARTosiella, IBOR y AINeto), que dende allora lo ha reconstruito y repoblato.
Toponimia
"Artosa" significa puesto con artos. O diminutivo -iella puet fer referencia a lo chicot que ye este lugar.
Molimentos
A Ilesia de Sant Andreu Apóstol d'Artosiella, una ilesia d'os sieglos XVI-XVII, adedicata a l'Sant Andreu Apóstol, que Ye la ilesia parroquial d'o lugar.
Jatsu Garazi
Jatsu Garazi (Jaxu en francés y oficialment) ye un municipio francés, perteneixient a la rechión de Nueva Aquitania, a lo departamento de los Pireneus Atlanticos, en o districto de Bayona y cantón de Montanya Basca. Tradicionalment fa parti de la comarca de Tierra de Cisa en Ultrapuertos.
A suya población ye de 166 habitants (1999) en una superficie de 10,65 km², con una densidat de población de 15,59 hab/km².
Demografía
2004: población provisional de l'INSEE (fuent: INSEE).
Berastegi
Berastegi (Berastegi en basco y oficialment, Berástegui en castellano) ye un municipio d'a comunidat autonoma d'o País Basco, provincia de Guipuzcua y comarca de Tolosaldea.
A suya población ye de 1.031 habitants (2008) en una superficie de 45,90 km², con una densidat de población de 22,46 hab/km².
Cheografía
A localidat de Berastegi se troba situada a 400 metros d'altaria sobre lo livel d'a mar, a una distancia de 32 km d'a ciudat de Sant Sabastián, a capital de Guipuzcua.
Jean Harlow
D'entre a suya filmografía, se puet destacar bellas d'as suyas interpretacions en cintas como Platinum Blonde (1931, Frank Capra), Three Wise Girls (1932, William Beaudine), Red-Headed Woman (1932, Jack Conway), Dinner at Eight (1933, George Cukor), The Girl from Missouri (1934, Jack Conway), China Seas (1935, Tay Garnett), Wife vs. Secretary (1936, Clarence Brown), u Saratoga (1937, Jack Conway).
Provincia de Cádiz
A provincia de Cádiz ye una provincia espanyola situata en a comunidat autonoma d'Andalucía. Muga a o norte con as provincias de Sevilla y Uelba, a l'este con a provincia de Malaga, a o sudueste con l'Oceano Atlantico, a o sudeste con a Mar Mediterrania, y a o sud con o Estreito de Chibraltar y a colonia britanica de Chibraltar.
Formación Keuper
250px|thumb|right|[[Pedrera de cheso d'o Keuper en Äulesberg (cerca de Vellberg).]]
A formación Keuper ye un nivel estratigrafico propio d'as facies chermanicas que sedimentó mes que mes en ambients costers d'o Triasico superior.
Os suyos materials son salagons u archila con chesos, con tonalidaz grisencas, pero tipicament royencas. Mineralochicament ye un nivel a on abundan l'aragonito, y variedaz d'atros minerals como un cuarz dito chacinto de Compostela y una dolomita dita teruelita, (y podemos decir en muitas zonas que no se troban que en o Keuper).
O cheso y l'archila tienen un comportamiento plastico y fan que este nivel tienga una importancia gran en a estructura cheolochica d'os orochenos a on que se troba:
James Conolly
James Brendan Bennet Connolly, naixito de Boston (Massachusetts) o 28 d'octubre de 1868 y muerto en Brookline (Massachusetts) o 20 de chinero de 1957, estió un escritor, novelista y atleta estausunidense especializato en prebas de brinco. Estió o primer campión olimpico d'a era moderna estando ganador d'a preba de triple brinco en os Chuegos Olimpicos d'Atenas 1896, amás estió medalla d'archent en a preba de brinco de largaria en os mismos Chuegos. Quatre anyadas mes tarde en os Chuegos Olimpicos de París 1900 aconsiguió una medalla d'archent en triple brinco y una atra de bronze en o brinco de largaria.
Lista de comunas de Gers
Lista d'as 461 comunas de Gers por orden alfabetico, con o suyo nombre en occitán y en francés, amás d'en aragonés si existe.
Jessica Biel
Jessica Biel (nombre artistico de Jessica Claire Biel), naixita d'Ely (Minnesota, Estaus Unius) o 3 de marzo de 1982, ye una actriz y modelo estausunidense, que prencipió a suya carrera cinematografica en a serie de televisión 7th Heaven en a segunda mitad d'os anyos 1990.
Domingo Duce Baquero
Domingo Duce Baquero conoixiu esportivament como Duce Baquero, naixiu de Zaragoza o 22 d'aviento de 1899 y muerto o 18 de noviembre de 1973 estió un arbitro de fútbol espanyol d'a Primera División, qui estió president d'o Comité d'Arbitros d'Aragón.
Partecipó en 1 partiu d'a Primera División en a temporada 1939/40. Tamién estió un destacau atleta de campo a traviesa mientres os anyos 1920.
Universidade Federal de Goiás
A Universidat Federal de Goiás (Universidade Federal de Goiás, UFG) ye una institución publica d'amostranza superior en Brasil, con seu en a ciudat de Goiânia capital de l'estato de Goiás en Brasil. Ye a universidat mas gran d'ixe estato.
center|300px|thumb |Universidat Fed. de Goiás
Eximén Aznáriz
Eximén Aznariz estió l'autor d'un poema en aragonés en o sieglo XV.
No se sabe guaire d'a vida d'éll, nomás que vivió en o sieglo XV y que teneba relación con a Comunidat de Daroca, porque en o suyo archivo se trobó a carta en do yera escrito o solo poema que se li conoix. O poema tien doce estrofas y trenta y seis versos, y charra d'a muerte d'un rei que no nombra, pero podría estar a de Alfonso V en 1458. A tematica y o estilo lo relacionan con a colla de poetas d'a cort de Nápols.
Esto diz una d'as estrofas:
Claudio
Tiberio Claudio César Augusto Chermanico (Tiberius Claudius Caesar Augustus Germanicus en latín, naixito Tiberius Claudius Drusus) naixito de Lugdunum o 1 d'agosto de 10 aC - muerto en †Roma, 13 d'octubre de 54) estió o succesor de Caligula como emperador de l'Imperio Romano.
Estió luent d'o poder por estar coixo y tartamudo, dica que o suyo sobrín l'emperador Caligula lo nombró cónsul y senador.
En unos tiempos de conchuras que facioron cayer a Tiberio y Caligula, estar poco activo en a politica li sirvió pa sobrevivir.
Cuan os pretorianos asesinoron a Caligula Claudio yera amagato dezaga una cortina. Dimpués d'a muerte de Caligula yera o solo hombre adulto d'a familia y os pretorianos lo proclamoron emperador, pensando que por a suya inexperiencia politica y aparent febleza podeba estar fácil de controlar.
Claudio tenió una politica exterior expansiva y con él os romanos conquirioron Britania, luitando contra o caudiello Caractaco.
Morió enverenato talment por Agripina.
Pineda Trasmonte
Pineda Trasmonte ye un municipio d'a comunidat autonoma castellanoleyonesa en a provincia de Burgos, situau en a comarca de Ribera del Duero y partiu chudicial d'Aranda de Duero.
A suya población ye de 20 habitants (2007) en una superficie de 28,17 km², con una densidat de población de 0,71 hab/km².
Toponimia
O toponimo Pineda proviene d'o latín PINETUM ("pinar"), a traviés d'o suyo plural neutro PINETA.
Chusé Antón Santamaría Loriente
Chusé Antón Santamaría Loriente, naixito d'Ayerbe, (Plana de Uesca) en l'anyo 1950, diplomato en Machisterio y licenciato en Filolochía Francesa, treballa como profesor de luenga castellana y francés en un colechio de Zaragoza y ye actualment coordinador d'a Sección de Luengas d'o Rolde de Estudios Aragoneses y miembro d'o Consello d'a Fabla Aragonesa.
Colabora en as revistas Comarca d'a Galliguera, Papirroi, Fuellas, u Luenga & fablas con articlos como "Paremiolochía arredol de l'azeite en aragonés" (2008), "Ironía, sarcasmo e paradoxa: reflexo de o caráuter en a paremiolochía aragonesa" (2008-2009), "La literatura infantil en aragonés" (2010), "Redolada. Palabras de casa nuestra" (2011), "Locuzions latinas en a lengua de casa nuestra" (2012) u "A utílizazión de testos liricos en una clase d'aragonés alazetal. Condicions lingüisticas e metodolochicas ta afaborir estruturas de combersa" (2013-2014).
Ye poeta y escritor. Ha publicato bels relatos curtos como Sopas de tremoncillo (2007), In verbo tuo (2009), os poemarios As trias d'as alas (2005) y Güello de paxaro (2007). Ha ganato lo premio Lo Grau de Poesía en 2009 con a obra Arpa de bronce, y o Premio de Relatos "Luis del Val" en 2010 con o relato curto A zagaleta que no conoixeba o mar.
D'a suya ampla obra, cal destacar os libros:
Arnold Zweig
Arnold Zweig, naixito de Glogau (Imperio Alemán, hue Głogów en Polonia) o 10 de noviembre de 1887 y muerto en Berlín Este (Republica Democratica Alemana, hue Berlín en Alemanya) o 26 de noviembre de 1968, estió un escritor, novelista y pacifista alemán. Una d'as suyas obras mas conoixitas ye a novela Der Streit um den Sergeanten Grischa, a on relata as suyas experiencias como soldato de l'Exercito alemán mientres a Primera Guerra Mundial.
Brullà
Brullà (en francés Brouilla) ye una comuna catalana situata en o departamento francés de Pireneus Orientals, o districto de Perpinyán, o cantón d'els Aspres y a rechión d'Occitania.
A suya población ye de 1122 habitants, en una superficie de 7,83 km².
Cheografia
A localidat de Brullà ye situata a 46 metros d'altaria sobre o livel d'a mar.
Demografía
thumb|300px|center|Población 1962-2008
Aragonés cheso
Filiación
Lo cheso ye una de las variedaz mas conservaderas de l'aragonés occidental. Podría considerar-se que l'aragonés de la val d'Aragüés, Embún y lo cheso forman en chunto una misma variedat, anque estas dos zagueras presentan una menor conservación y vitalidat.
Fonolochía
Lo cheso ha en cheneral los mismos rasgos fonolochicos que lo resto de variedaz de l'aragonés occidental; lo que significa, por eixemplo, la prenunciación sin "i" epentetica de la consonán fricativa postalveolar sorda (API: /ʃ/, X-SAMPA: /S/) cuando be entre vocals.
Pero conta igualment con bel particularismo. Asinas, la r final de los infinitivos se prenuncia, mesmo siguida de pronombres encliticos. Y la consonant africada postalveolar sorda (API: /ʧ/, X-SAMPA: /tS/) se pierde en bellas palabras: itar (< jectare, "chitar"), hermano (< germanu, "chirmán"), etc.
Grafía
Cuasi dengún texto en cheso s'ha escrito en la grafía de las normas graficas de Uesca. Los textos en cheso solen amanecer en una grafía propia considerada, sigún bellas opinions, mas tradicional, romance u aplegada a la castellana, en la que s'emplean las letras h y v, asinas como la c debán d'e/i u la y en acabanza de palabra.
Dende l'anyo 2010 lo cheso tamién s'escribe, por parti de bella chent, en la grafía de l'Academia de l'Aragonés do bi ha representants chesos.
Morfosintaxi
Lo sistema d'articlos definius ye: lo, la, los, las (lo lugar, los mesaches, la muller, las escamilletas).
Las primeras persona de lo singular de los verbos que la fan en monosílaba no prenuncian a i final. yo so, yo fo, yo do, yo me'n vo.
Las formas impersonals de lo verbo haber (haber-bi) son: Bi ha, bi heba, bi habié, bi habrá, bi habría, bi hese.
Lo paradigma de lo verbo ir, ye peculiar y propio nomás de lo cheso: me’n voi, te’n ves, se’n ve, nos n’imos, vos n’iz, s’en ven.
Las formas de lo pasau son peculiars de lo cheso, en concreto las terceras personas de lo singular y de lo plural, que nomás en esta Val las fan con estas desinencias: puyé, puyés, puyé, puyemos, puyez, puyeron; él trobé, ella minché, ellos troberon, ellas mincheron.
Ye la sola val que fa servir la combinación de pronombre de primera y segunda persona con l'orden invertiu a como lo fa lo castellano: La me das, lo te do, las nos trayeban, lo vos diré, cantalasme si las me quiers cantar, puyalaste, dilasme
La combinación de pronombres de tercera ye igual como en aragonés con bella peculiaridat fonetica: li’n digo, lis ne digo; di-li’n, di-lis-ne
Se fa servir lo verbo ser como verbo auxiliar de los verbos intransitivos de movimiento, verbos pronominals, nacer y morir. Anque este rasgo ya no ye present en la fabla viva, si yera empleau por Veremundo Méndez Coarasa y otros escritors chesos de lo siglo XIX y XX.
Conserva con total vitalidat la pronombre adverbial en/ne, y con menor vitalidat la particla pronomino-adverbial bi/i, que ha quedau cuasi fosilizada en a fabla viva. En los dos complementos, lo uso ye debant de lo verbo, fueras de lo infinitivo, lo imperativo, lo cherundio y lo participio que se cala dezaga que pilla la forma BI, y 'N: no en quiero, da-me-n, me'n vo, vos n'irez, plantando-bi arbols, no i so, en que pueden haber-bi las camas
Se conserva la concordancia entre lo participio y lo complemento directo. Lo participio concuerda en chenero y numero con lo complemento directo cuando este va debant de lo verbo, no lo fa si ve dezaga.
Lexico
Se vea la Lista de vocablos propios de lo cheso
Situación cheografica
Lo territorio de lo cheso ye la Val d'Echo, en la comarca de la Chacetania, estando-ne Echo lo suyo centro principal.
Situación social
Ye la variedat de l'aragonés occidental que mas aguanta los suyos rasgos definitorios. Hoi ye, chunto con lo baixorribagorzano, uno de los dialectos aragoneses con mayor vitalidat, siguindo-se a transmisión cheneracional, anque padez igualment la mengua de chent que lo fable de contino entre los chóvens. Una estimación recient da la cifra de 658 charradors: 526 vecinos entre Echo y Ciresa y 132 nacius en la val que charran cheso pero viven fuera.
Literatura
Se vea tamién l'articulo Literatura en aragonés
Lo cheso ye estau uno de los dialectos de l'aragonés moderno con mayor cautivo literario. Entre los nombres mas conocius, se troban, por eixemplo, Domingo Miral, Veremundo Méndez, Chusé Coarasa, Emilio Gastón u Rosario Ustáriz.
Uno de los textos mas conocius en fabla chesa ye la canción "S'ha feito de nuey", escrita por Pepe Lera y publicada en la revista Fuellas d'información d'o Consello d'a Fabla Aragonesa (FUELLAS, nº 20, nov-aviento 1980).
Este ye otro eixemplo de poema en cheso, de l'autora Victoria Nicolás:
Premio Princesa d'Asturias de Comunicación y Humanidaz
Os Premio Princesa d'Asturias de Comunicación y Humanidaz (Premio Prencipe d'Asturias de Comunicación y Humanidatz dica 2014) s'entregan dende 1981 t'a o persona, institución, colla de personas o d'institucions quala faina creyadora o d'investigación represente una aportación relevant t'a cultura universal en ixas disciplinas.
Lista de premiaus
! style="background:#efefef;"| Anyo !! style="background:#efefef;" width=280 px| Ganador !! style="background:#efefef;"| Profesión !! style="background:#efefef;" width=200 px| Nacionalidat Diario El Espectador || Periodicos || 22px|border Colombia Fondo de Cultura Económica || Medico, escritor y historiador d'a Medicina Interpresa editorial || 22px|border Aragón 22px|border Mexico José Luis López Aranguren || Achencia d'información Filosofo y ensayista || 22px|border Espanya Julián Marías || Periodista y escritor Filosofo y ensayista || 22px|border Italia 22px|border Espanya CNN || Politico, escritor y dramaturgo Canal publico de televisión || 22px|border Republica Checa 22px|border Estaus Unius filolochía y lingüistica || 22px|border Colombia Gustavo Gutiérrez Merino || Periodista y ensayista Filosofo y teologo || 22px|border Polonia 22px|border Perú Instituto Cervantes Instituto Camões Alliance française Società Dante Alighieri British Council || Institutos culturals europeus || 22px|border Alemanya 22px|border Espanya 22px|border Portugal 22px|border Francia 22px|border Italia 22px|border Reino Uniu Revista Science || Revistas scientificas || 22px|border Reino Uniu 22px|border Estaus Unius Alain Touraine || Sociologos || 22px|border Polonia 22px|border Francia
Lockheed F-117 Nighthawk
Lockheed F-117 Nighthawk ye un cazabombardero desembolicau por Lockheed Corporation. O suyo primer vuelo estió en 18 de chunio de 1981. Tien dos motors General Electric F404-F1D2, una velocidat maxima de Mach 0.92 , un alcanz de 1,720 km y capacidat de carriar bombas guiadas por laser u una bomba nucleyar de 340 kilotons. S'han construyíu 64 unidaz.
O Lockheed F-117 Nighthawk estió desembolicau por a división secreta "Skunk Works" de Lockheed y operau por a Fuerza Aeria d'os Estaus Unius (USAF). Estió o primer avión operativo disenyau arredol d'a tecnolochía furtiva. O F-117 se basó en o demostrador de tecnolochía Have Blue. O vuelo inaugural d'o Nighthawk tenió puesto en 1981 en Groom Lake, Nevada, y l'aeronau aconsiguió l'estau de capacidat operativa inicial en 1983. L'aeronau se mantenió en secreto dica que se reveló a lo publico en 1988.
O F-117 s'ha utilizau quantas vegadas en a guerra. A suya primera misión estió entre a invasión estausunidense de Panamá en 1989. Entre a Guerra d'o Golfo en 1991, o F-117 voló aproximadament 1.300 salidas y anotó impactos directos en 1.600 obchectivos d'alta valor en Irak entre 6.905 horas de vuelo. Se dició que os F-117 aconsiguioron o 80 % d'os suyos obchectivos pero posteriorment s'ha reduciu a "41-60 %". Un F-117 se perdió por acción de l'enemigo entre una misión d'a Operación Forza Aliada contra l'Exercito de Yugoslavia o 27 de marzo de 1999. Un segundo F-117 estió atacau y danyau entre a campanya, suposadament o 30 d'abril de 1999. L'avión tornó a la base de Spangdahlem, pero suposadament nunca tornó a volar. O F-117 s'utilizó mas tardi en a Operación Libertat Duradera en 2001 y a Operación Libertat Iraquí en 2003.
Estió retirau en 2008 pa estar substituiu por o F-22 Raptor y lo F-35 Lightning II.
Luc (Pireneus Atlanticos)
Luc (Luc en occitán, Lucq-de-Béarn en francés y oficialment) ye una comuna occitana en o departamento francés de Pireneus Atlanticos, districto d'Aulorón, cantón d'o Corazón de Biarn y rechión de Nueva Aquitania. A comuna yera parte de l'antiga provincia d'o Biarn.
A suya población ye de 969 habitants(1999) en una superficie de 48,77 km², con una densidat de población de 19,87 hab/km².
Demografía
2006: población provisional seguntes l'INSEE.
Vulturín
thumb|right|250px|Un vulturín tradicional d'os que s'emplegaba en a [[Río Loira|Loira pa pescar enguilas.]] O vulturín,  voltorín, vultorín,  volturín, u vulturino (en ansotano vuitrino ) ye una trampa u arte de pesca que s'emplega en os ríos y cequias y que consiste en una cesta u estructura de bimbre con o fondo zarrau, con una atra cesta en forma d'embudo en a botana, que fa fácil d'entrar pero quasi imposible que a presa torne a salir quan ya s'ha ficau t'adintro. As formas más modernas d'iste aparello se fan con bolsas de rete.
Se paraba en os trangos más estretos por an que os animals aquaticos se vieban forzaus a pasar, como as rasas en os ríos y barrancos u en os auguatiellos d'as cequias, más que más quan se miraba d'atrapar especies que migran contra la corrient (como a enguila), lo que las fa de más fácil engatusar porque, como van alma a luitar contra la corrient, no s'apercatan nian que se son ficando en a trampa. Bella vez tamién se podeba fer ir a os peixes cara t'an que yera o vulturín debantando un murete con piedras en a glera.
Loseta
thumb|right|250px|Una loseta. Una loseta ye un tipo de trampa pa cazar paixaros u atros vertebraus chicotz, chafando-los. Consiste en una losa u piedra con a superficie si fa u no fa plana y un aparello feito de palos y cuerda que, quan se toca, fa cayer a piedra. Se le gosa meter cibo pa atrayer a la presa.
As losetas pueden fer-las os ninos como chuego u os adultos pa atrapar a bel animal dolent, como os engardaixos que esgarrapan y fan mal en as arnas.
Purna (chovenalla)
300px|thumb|Asamblea Nacional de Purna en febrero de 2022. Purna ye una organización chovenil comunista d'Aragón que naixe en febrero de 2010 por a confluencia entre as organizacions chovenils Astral (antiga mozardalla d'Estau Aragonés) y Chobenalla Aragonesista (que estió choventut de CHA). Dende a suya naixencia ha feito a-saber-lo d'actos politicos que incluyen manifestacions, charradas, conciertos, etc...
Historia
Purna naixe en febrero de 2010 como organización chovenil d'a izquierda indepependentista aragonesa, tot y que en 2019 se desligoron d'iste movimiento y s'acercoron a posicions més ubiertament comunistas. Este proceso culminó en l'Asamblea Nacional de 2022 con a renuncia explicita a o nacionalismo y a redefinicion ideyolochica de Purna como organización chovenil comunista y internacionalista.
Ideolochía
A ideolochía de Purna ye o socialismo revolucionario. Anque reconoixe Aragón como una nación no se declara nacionalista, sino internacionalista.
Presencia
Mientres tota la historia de Purna, han existiu a saber de nucleo per tot lo território aragonés, Uesca, Teruel, Chacetania,A Litera,Balbastro,Baixo Aragón,Sobrarbe, etc. pero lo principal puesto a on Purna ha teniu siempre presencia ye estau Zaragoza.
Fuella
thumb|right|200px|Una fuella de [[planta.]] A fuella u folla (d'o latín < FOLIA) ye l'organo vechetativo d'as plantas vasculars, primariament especializata en fer a fotosintesi.
As fuellas contienen sobretot teixito fotosintetizador (parenquima clorofilico), y presentan estructuras tipicament laminars (en as anchiospermas) u aciculars («con forma d'agulla», en muitas chimnospermas).
Lo conchunto de fuellas d'una planta ye lo "follamen".
Gaborone
Gaborone ye una ciudat de Botsuana, capital d'o país dende a suya independencia d'o Reino Uniu o 30 de setiembre de 1966. Antiparte, ye o centro cultural y economico d'o país. Se troba situata en o Districto Sudeste (en ye a suya capital).
A suya población ye de 231.626 habitants (2011) en una superficie de 169 km², con una densidat de población de 1.014 hab/km².
Adolf Eichmann
Adolf Eichmann, naixito de Solingen (Imperio Alemán, hue en Renania d'o Norte-Westfalia, Alemanya) o 19 de marzo de 1906 y executato en Cherusalem o 31 de mayo de 1962, estió un politico alemán activo mientres o Tercer Reich, militant d'o Nationalsozialistische deutsche Arbeiterpartei y miembro d'as Schutzstaffel (i plegó dica o ran d'Obersturmbannführer), con participación activa en a dita Conferencia de Wansee a on se decidió l'holocausto contra a población chodiga d'Europa en aplicación d'as ideyas racistas d'o nacional-socialismo d'Adolf Hitler. En rematar a Segunda Guerra Mundial, Eichmann fuyió enta Archentina, encara que, localizato por os israelís, istos ninvioron un comando d'a Knesset qui lo fació prisionero y lo portió enta Cherusalem, a on fue executato dimpués d'o suyo chudicio por crimens de guerra y crimens contra a Humanidat.
Penya Blanca
Penya Blanca puet fer referencia a:
Fernando Tresaco Gracia
Fernando Tresaco Gracia conoixiu profesionalment como Tresaco Gracia, naixiu de Uesca o 4 de chulio de 1955, ye un arbitro asistent de fútbol de categoria internacional retirau en l'actualidat y que actuó en patius d'a Primera y Segunda división espanyola de fútbol, perteneixent a o Comité d'Arbitros d'Aragón. Partecipó en 1 partiu d'a Primera División en a temporada 1989/90 como arbitro prencipal, aunque destacó mas como chuez de linia, prencipalmente con Celino Gracia como arbitro principal. Como arbitro asistent de Celino participó en quantos partius internacionals entre os que cal destacar tres en o Mundial de fútbol de 1998 y a Copa de Confederacions de 1999, deixó l'arbitrache activo en l'anyo 2000 en cumplir os 45 anyos, a edat maxima pa estar arbitro internacional, actualment traballa en o desembolique de l'arbitrache en a RFEF y a FIFA.
Castejón
Castejón ye lo nombre castellano de diferens localidaz d'o nord-este d'a peninsula Iberica, que en aragonés ye Castellón u Castillón.
Os toponimos tipo Castejón s'explican por castellanización incorrecta de toponimos navarro-aragoneses u mozarabes seguindo o modelo de conello y varello que tienen -j- en castellano y -ll- en cuasi toz os iberorromances.
Castejón puet estar:
Figueruelas (desambigación)
Figueruelas puet estar:
Montardon
Montardon (Montardon en occitán, Montardon en francés y oficialment) ye una comuna occitana en o departamento francés de Pireneus Atlanticos, districto de Pau, cantón d'as Tierras d'os Luis y Tuquets de Vic Vilh y rechión de Nueva Aquitania. A comuna yera parte de l'antiga provincia d'o Biarn.
A suya población ye de 1.836 habitants (1999) en una superficie de 8,42 km², con una densidat de población de 218,05 hab/km².
Sonecha
Sonecha (Soneja en castellano, Soneixa en catalán) ye un municipio d'a provincia de Castellón, situato en a comarca de l'Alto Palancia. A suya población ye de 1365 habitants (2005), en una superficie de 29,1 km² con una densidat de población de 46,91 hab/km².
Cheografía
En o parache natural de La Dehesa, bi heba una pedrera de ruellos pa fer molins, en quedan beluns, y en Sonecha encara se claman ruejos.
Toponimia
A primera referencia, de 1330, ye con j-, que ye como en aragonés medieval s'escribiba l'actual ch-:
En o "Liber patrimonii Regii Valentiae" mencionan una Cinega vide sub Valle de Uxo que podría estar a latinización de Cinecha y corresponder a Sonecha.
Loseta (desambigación)
thumb|right|250px|Loseta feita de ladrillos. Loseta puede fer referencia a:
Castellón
Castellón puet estar:
Provincia de Cordoba
A provincia de Cordoba ye una provincia espanyola situata en a comunidat autonoma d'Andalucía. Muga con as provincias de Malaga, de Sevilla, de Badajoz, de Ciudad Real, de Chaén, y de Granada.
A suya población yera de 795.718 habitants  en o 2014, en una superficie de 13.769 km² con una densidat de población de 57,78 hab/km².
Rangifer tarandus
O reno u ren (Rangifer tarandus (L., 1758) ) ye una especie d'a familia Cervidae present en o norte d'Eurasia y Nordamerica que habita en a tundra y en a taiga. A diferencia d'atras especies d'a familia as fembras tamién presentan cuernos. En a zaguera glaciación (Würm) se distribuiba tan en sud como os monts Pireneus y norte d'a Peninsula Iberica y constituiba una d'as prencipals fuents d'alimentación d'os cazataires d'o Paleolitico superior. Encara en o sieglo XX muitos pueblos cazataires de Siberia u Nordamerica dependeban d'o R.tarandus. Manimenos a domesticación d'esta especie ya s'heba produeito fa bel sieglo y bi ha pueblos como os lapons y determinaus pueblos de Siberia y Mongolia que practican a transhumancia con esta especie.
S'alimenta prencipalment de liquens, pero tamién mincha graminias y ciperacias, no fendo desprecio d'alimentos d'orichen animal como pollez que troba en niedos u dica lemmings.
Por o suyo comportamiento gregario y no territorial ye o solo miembro d'a familia Cervidae que s'ha puesto domesticar de tot.
Subespecies
En o pasau consideraban as formas americanas u caribús como una especie diferent, actualment a tendencia ye a considerar que bi ha dos grupos de subespecies, o grupo de subespecies d'a tundra y o grupo de subespecies d'a taiga, independientment de en qué continent habitan. Si actualment esta especie ye tipica d'os dos biomas debantditos, en o Pleistoceno yera una especie adaptable que podeba habitar tamién en parameras con tascas secas entre selvetas y matigals.
Miranda Richardson
Miranda Richardson (nombre artistico de Miranda Jane Richardson), naixita de Southport (Lancashire, Anglaterra) o 3 de marzo de 1958, ye una actriz britanica que prencipió a suya carrera cinematografica en 1981, con cuantas nominacions a os prencipals premios cinematograficos.
Castillón (desambigación)
Castillón puet estar:
George Pan Cosmatos
George Pan Cosmatos (citato a sobén como George P. Cosmatos), naixito de Florencia (Reino d'Italia, hue Italia) o 4 de chinero de 1941 y muerto en Victoria (Columbia Britanica, Canadá) o 19 d'abril de 2005, estió un director cinematografico greco-italiano, activo en o cine italiano y dimpués en o cine internacional dende primerías d'os anyos 1960 dica la segunda metat d'os anyos 1990.
D'entre a suya filmografía como director, se puet mencionar as suyas direccions en bellas cintas como Rappresaglia (1973, con Richard Burton y Marcello Mastroianni), The Cassandra Crossing (1976, con Sophia Loren, Richard Harris, Burt Lancaster, Martin Sheen, O.J. Simpson, Lee Strasberg y Ava Gardner), Escape to Athena (1979, con Roger Moore, Telly Savalas, David Niven, Stefanie Powers, Claudia Cardinale, Richard Roundtree, Sonny Bono y Elliott Gould), Rambo: First Blood Part II (1985, con Sylvester Stallone, Richard Crenna, Charles Napier, Steven Berkoff, Julia Nickson y Julian Turner), Cobra (1986, con Sylvester Stallone, Brigitte Nielsen, Reni Santoni, Andrew Robinson, Brian Thompson, Art LaFleur y Lee Garlington), u Tombstone (1993, con Kurt Russell, Val Kilmer, Sam Elliott, Bill Paxton, Powers Boothe y Dana Delany).
El Parrissal
En el Pla de la Mina del Parrissal, se pueden veyer as antigas instalacions que se feban servir pa transportar y almadazenar carbón d'as menas que bi heba en a redolada: a mena de la Partida de Formenta, de 1964, a mena Belenguera que prencipió a expleitar-se mientres a Primera Guerra Mundial y a mena Rogelio, de 1935. Dende aquí o camín contina a traviés de palangas de fusta, en pasando a traviés de Les Gubies del Parrisal, formacions cheolochicas que se debantan sobre o río y dica plegar en Els Estrets del Parrissal, un canyón de 60 m d'altaria, 1.5 m d'amplaria y 200 m de largaria.
Mont de Pinatonar
O mont de Pinatonar ye un mont de 685 metros d'altaria, situau en a depresión d'Ebro, en o municipio de Zaragoza, en a provincia de Zaragoza.